Պարզ չէ՞, որ շատ հոգևորականներ կանգնել են այն «սուրբ հողի» վրա, որը պատկանում է Աստծուն և նրա Որդուն, ու շատ մեծ հարգանք ու ակնածանք է վերցվել նրանցից ու տրվել անկատար մարդկանց։ Այսօր ճշմարիտ քրիստոնյաները խուսափում են փառաբանական տիտղոսներ օգտագործելուց և մարդկանց հոգևոր պատվանդանների վրա դնելուց։ Եհովայի վկաները ծառայակիցներին դիմելիս օգտագործում են միայն «եղբայր» բառը (2 Պետրոս 3։15)։ Այդպես վարվելը ներդաշնակ է Հիսուսի խոսքերին, որն ասաց. «Դուք բոլորդ եղբայրներ եք» (Մատթեոս 23։8)։